Lilla Gøta - Felagskapur

**Landið**

Hugleiðing

Úlvarnir/títlingarnir eru flest allir føroyingar og limir í feløgum runt í landinum. Virksemi skal geva teimum eina kenslu av at vera partur av eini størri eind ella heild. Tey fáa kunning um samskipanirnar, eru við til felags tiltøk og átøk og á henda hátt er ætlanin at týðiliggera felagsskapin ella samfelagið, ið tey/vit øll eru ein partur av.

Gøtan

|  |  |
| --- | --- |
| **Úlvurin/títlingurin skal** | **Útdýping** |
| Kenna samskipanirnar  | Í Føroyum eru 4 samskipanir, KFUM, KFUK, Føroya Skótasamband (FS) og FH-skótarnir. Umráðandi er, at úlvurin/títlingurin lærir hinar samskipanirnar at kenna, soleiðis at hinar samskipanirnar ikki sýnast fremmandar. |
| Luttaka í tiltaki við skótum úr aðrari samskipan | Skipað verður fyri fleiri felags tiltøkum, t.d. hugsanardegi, grækarismessuhaldi, flagsdagshaldi, Sankta Jørundsdegi og skótahjálp. Eisini ber til at tvey lið, úr hvør sínari samskipan, skipa fyri tiltakið saman. Tað kann vera ein fundur, kapping ella gongutúrur. Eisini kann eitt lið bjóða einum øðrum liði til tiltak hjá sær. |
| Duga ein føroyskan skótasang/róp | Tað er týdningarmikið fyri samleikan, at man hevur felags td. sangir, ið øll duga. Møguleikarnir eru nógvir. Fleiri dømi standa niðanfyri undir hugskot til fundir. |

Hugskot til fundir

Kenna samskipanirnar:

1. Her ber til at fáa vitjan úr teimum ymisku samskipanunum og møguliga læra okkurt nýtt spæl/sang/róp, sum tey í hinum samskipanunum vanliga gera.
2. Eisini kunnu úlvarnir/títlingarnir læra hinar samskipanirnar at kenna við at gera hetta sum ein part av pkt. 2

Luttaka í tiltaki við skótum úr aðrari samskipan:

Her eru eingi hugskot - øll eru vælkomin

Duga ein føroyskan skótasang/róp:

1. Dømi um skótasangir:
	1. Úlvalógina, úlvalógina (sí skjal undir Stuðlandi tilfar)
	2. Kom nú! Sovið, sovið…. (sí Skótan)
	3. Eins og áarstreymur rennur (góður til legubál) (sí Skótan)
	4. Sum skóti má eg duga mangt og hvat (sí Skótan)
	5. Sum skótar vit hava sett okkum mál (sí Skótan)
	6. Skótalív - besta lív fyri okkum er (sí Skótan)
2. Dømi um róp:
	1. BRA sigur ‘korn’ - VO sigur ‘fleks’

sigur ‘jarð’ - sigur ‘ber’

sigur ‘rabarbugreyt’

* 1. Nógv dømi eru undir Stuðlandi tilfar